Ministru kabineta rīkojuma projekta

**„Grozījums Ministru kabineta 2014.gada 23.septembra rīkojumā Nr.542 “Par valsts īpašuma objektu nodošanu privatizācijai”” sākotnējās ietekmes novērtējuma ziņojums**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma „Par valsts un pašvaldību īpašuma objektu privatizāciju” 12.panta ceturtā daļa, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta otrā daļa, Administratīvā procesa likuma 51.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014.gada 23.septembra rīkojuma Nr.542 “Par valsts īpašuma objektu nodošanu privatizācijai” (turpmāk – Ministru kabineta rīkojums Nr.542) 1.2.apakšpunktu nekustamais īpašums "Maliņas ferma" (nekustamā īpašuma kadastra Nr. 5452 001 0222) - zemes vienība (zemes vienības kadastra apzīmējums 5452 001 0222) 0,44 ha platībā un būve (būves kadastra apzīmējums 5452 001 0117 003) Glūdas pagastā, Jelgavas novadā (turpmāk – valsts īpašuma objekts), nodots privatizācijai.  Saskaņā ar Ministru kabineta rīkojuma Nr.542 2.punktu valsts akciju sabiedrībai “Privatizācijas aģentūra” (turpmāk – Privatizācijas aģentūra) uzdots ierakstīt šā rīkojuma 1.2.apakšpunktā minēto valsts īpašuma objektu zemesgrāmatā uz Latvijas valsts vārda Privatizācijas aģentūras personā.  Lai izpildītu Ministru kabineta rīkojumā Nr.542 uzdoto, Privatizācijas aģentūra ir veikusi valsts īpašuma objekta kadastrālo uzmērīšanu. Kadastrālās uzmērīšanas rezultātā precizēta valsts īpašuma objekta sastāvā esošās zemes vienības (zemes vienības kadastra apzīmējums 5452 001 0222) (turpmāk - Zemesgabals) platība. Saskaņā ar sabiedrības ar ierobežotu atbildību “Ģeometrs” 2015.gada 22.septembrī izgatavoto Zemes robežu plānu, kas reģistrēts Nekustamā īpašuma valsts kadastra informācijas sistēmā 2015.gada 28.oktobrī, Zemesgabala platība ir 0,45 ha.  Tādējādi privatizācijai nodotā valsts īpašuma objekta sastāvā esošā Zemesgabala platība kadastrālās uzmērīšanas laikā ir precizēta un ir izveidojusies Ministru kabineta rīkojuma Nr.542 1.2.apakšpunkta neatbilstība faktiskajai situācijai.  Ievērojot minētos apstākļus, ir sagatavots Ministru kabineta rīkojuma projekts “Grozījums Ministru kabineta 2014.gada 23.septembra rīkojumā Nr.542 “Par valsts īpašuma objektu nodošanu privatizācijai””, kas paredz precizēt Ministru kabineta rīkojuma Nr.542 1.2.apakšpunktā norādītās privatizācijai nodotās zemes vienības platību, aizstājot skaitli „0,44” ar skaitli „0,45”. |
| 3. | Projekta izstrādē iesaistītās institūcijas | Privatizācijas aģentūra. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās Privatizācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

**Anotācijas II, III, IV, V un VI sadaļa – projekts šīs jomas neskar.**

|  |  |
| --- | --- |
| **Ministru prezidenta biedrs,**  **ekonomikas ministrs** | **A.Ašeradens** |
| **Vīza:**  **Valsts sekretāra pienākumu izpildītājs,**  **valsts sekretāra vietnieks** | **R.Aleksejenko** |

29.02.2016. 11:08

404

Šķestere 67021419,

Eva.Skestere@pa.gov.lv

Zelča 67013163,

Inese.Zelca@em.gov.lv